'n Beetje

«'n Beetje» (nederlandsk for Litt), kjend som «Een beetje» (nederlandsk for Litt) i samband med Eurovision Song Contest, var det nederlandske bidraget i Eurovision Song Contest 1959, framført på nederlandsk av Teddy Scholten.

Nationaal Songfestival 1959
17. februar 1959 deltok songen i Nationaal Songfestival 1959, den nederlandske uttakinga til Eurovision Song Contest 1959 i Cannes i Frankrike. «Een beetje» vart framført to gonger av to ulike songarar; Teddy Scholten og John de Mol. Scholten vann tevlinga med 235 poeng, og slo «De regen» som ho òg framførte i tevlinga.

Eurovision Song Contest 1959
I Eurovision Song Contest 1959 starta songen som nummer fem i finalen, etter Monaco med «Mon ami Pierrot» av Jacques Pills og før Vest-Tyskland med «Heute Abend wollen wir tanzen geh'n» av Alice og Ellen Kessler. Bidraget fekk sju poeng frå Italia, fire poeng frå Frankrike, tre poeng frå Austerrike og Belgia, to poeng frå Vest-Tyskland og eitt poeng frå Monaco og Storbritannia. Nederland fekk til saman 21 poeng og vann av totalt elleve bidrag. I tillegg til at Nederland fekk framføre vinnarbidraget att, fekk andre- og tredjeplassen, høvesvis Storbritannia og Frankrike, framføre sine bidrag på nytt. Det er den fyrste og førebels siste gongen det har vorte gjort.

Andre versjonar av Teddy Scholten
Scholten har òg spelt inn songen på tysk, fransk, italiensk og svensk. Ho song òg ein engelsk versjon på britisk fjernsyn.

 Tysk: Sei ehrlich
 Fransk: Un p'tit peu
 Italiensk: Un poco
 Svensk: Om våren
 Engelsk: The Moment

«Een Beetje» av John de Mol

John de Mol framførte òg «Een beetje» i Nationaal Songfestival 1959, men tapte over Scholten som fekk framføre songen i Eurovision Song Contest 1959.

Kjelder

Denne artikkelen bygger på «'n Beetje» frå ,  den 18. november 2012.  




Kategori:Songar frå 1959
Kategori:Eurovision Song Contest 1959-songar
Kategori:Nederlandske Eurovision Song Contest-songar
Kategori:Nederlandskspråklege Eurovision Song Contest-songar
Kategori:Eurovision Song Contest-vinnarsongar
Kategori:Nationaal Songfestival 1959-songar
Kategori:Nederlandskspråklege Nationaal Songfestival-songar
Kategori:Nationaal Songfestival-vinnarsongar